כריס אוורט

כריסטין מארי "כריס" אוורט (באנגלית: Christine Marie "Chris" Evert, נולדה ב-21 בדצמבר 1954) היא טניסאית עבר אמריקאית מהטובות ביותר בהיסטוריה, שהחלה להשתתף בתחרויות בשנות ה-70. היא דורגה במקום הראשון בעולם וסיימה בשנים 1975, 1976, 1977, 1980 ו-1981 במקום ראשון בתום העונה. היא זכתה ב-18 תוארי גראנד סלאם ביחידות וב-3 תארים בזוגות. היא מחזיקה בשיא זכיות באליפות צרפת הפתוחה (7 תארים) ושיא זכיות באליפות ארצות הברית הפתוחה (6 תארים). במהלך הקריירה המקצוענית שלה, היא השיגה את מאזן הניצחונות מול הפסדים הטוב בהיסטוריה של הטניסאים המקצוענים כולם: 1,309 – 146 (90%). היא שנייה במספר התארים שזכתה (157) אחרי יריבתה הגדולה מרטינה נברטילובה (167). אוורט הפגינה שליטה בכל סוגי המגרשים ובמיוחד היא מחזיקה בשיא ניצחונות לגברים ולנשים על משטח חימר, מאוגוסט 1973–מאי 1979 היא זכתה ב-125 משחקים רצופים ללא הפסד והפסידה רק 7 מערכות.

ביוגרפיה 
אוורט נולדה בפורט לודרדייל, פלורידה. היא החלה לשחק טניס בגיל 5 תחת הדרכתו של אביה, ג'ימי אוורט, שחקן ומאמן טניס מקצועני. בשנת 2004 נטלה אוורט חלק בסרט הקולנוע וימבלדון - אהבה בלבן כמאמנת טניס.

1971
בשנת 1971 השתתפה אוורט בטורניר הגראד סלאם הראשון שלה, באליפות ארצות הברית הפתוחה והגיעה לשלב חצי הגמר בו הפסידה לבילי ג'ין קינג מארצות הברית (1 בעולם) בשתי מערכות (3–6, 2–6).

1972
בשנת 1972 הגיעה אוורט לשלב חצי הגמר באליפות וימבלדון שבו הפסידה לאיבון גולגונג מאוסטרליה ב-3 מערכות (6–4, 3–6, 4–6). בהמשך אותה שנה היא הגיעה לשלב חצי הגמר גם באליפות ארצות הברית שבו הפסידה לקרי מלוויל מאוסטרליה בשתי מערכות (4–6, 2–6). בסוף השנה היא זכתה באליפות סבב ה-WTA לאחר ניצחון על קרי מלוויל (7–5, 6–4).

1973
בשנת 1973 הגיעה אוורט לראשונה לשלב הגמר באליפות צרפת הפתוחה שבו הפסידה למרגרט קורט מאוסטרליה, האישה השנייה בהיסטוריה שזכתה בכל 4 טורנירי הגראנד סלאם בשנה האחת (1970), ((7–6(7–5), 6–7(6–8), 4–6). בהמשך השנה היא הגיעה גם לשלב הגמר באליפות וימבלדון שבו הפסידה לבילי ג'ין קינג בשתי מערכות (0–6, 5–7). באליפות ארצות הברית הפתוחההיא הגיעה לשלב חצי הגמר בו הפסידה למרגרט קורט ב-3 מערכות (5–7, 6–2, 2–6). בסוף השנה היא זכתה פעם שנייה ברציפות באליפות סבב ה-WTA לאחר ניצחון על ננסי ריצ'י (6–3, 6–3).

1974
זכייה בגראנד סלאם (רולאן גארוס, וימבלדון)
בשנת 1974 הגיעה אוורט לשלב חצי הגמר באליפות אוסטרליה הפתוחה בו הפסידה לאיבון גולגונג ב-3 מערכות (6–7(5–7), 6–4, 0–6) שבסופו של דבר זכתה באליפות. בהמשך השנה היא זכתה בשני תוארי הגראנד סלאם הראשונים שלה, באליפות צרפת הפתוחה לאחר ניצחון על אולגה מורוזובה מברית המועצות (6–1, 6–2) שביחד איתה הן זכו גם בתואר הזוגות ובאליפות וימבלדון שוב לאחר ניצחון על אולגה מורוזובה בשתי מערכות (6–0, 6–4). היא ניצחה ב-55 משחקים ברציפות. ג'ימי קונורס שהיה הארוס שלה זכה אף הוא אותה שנה באליפות וימבלדון והזוג הצעיר זכה לתשומת לב רבה בתקשורת. בהמשך השנה הם הגיעו לשלב הגמר באליפות ארצות הברית הפתוחה בזוגות מעורבים. בסוף השנה היא הגיעה לשלב הגמר באליפות סבב ה-WTA בו הפסידה לאיבון גולגונג (3–6, 4–6).

אוורט דורגה ב-5 השנים הבאות, במקום הראשון בעולם.

1975
זכייה באליפות ארצות הברית הפתוחה
בשנת 1975 זכתה אוורט פעם שנייה ברציפות, באליפות צרפת הפתוחה, לאחר ניצחון על יריבתה הגדולה מרטינה נברטילובה מצ'כוסלובקיה (2–6, 6–2, 6–1). היה זה המפגש הראשון בין השתיים בגמר טורניר גראנד סלאם. נוסף לכך, שתיהן זכו בטורניר הזוגות. באליפות וימבלדון היא הגיעה לשלב חצי הגמר בו הפסידה לקינג ב-3 מערכות (6–2, 2–6, 3–6). בהמשך השנה, היא זכתה לראשונה באליפות ארצות הברית הפתוחה, מתוך 4 פעמים רצופות, ו-6 פעמים בסך הכל לאחר ניצחון על גולגונג ב-3 מערכות (5–7, 6–4, 6–2). בסוף השנה היא זכתה בפעם השלישית באליפות סבב ה-WTA לאחר ניצחון על נברטילובה (6–4, 6–2).

1976
בשנת 1976 זכתה אוורט פעם שנייה באליפות וימבלדון לאחר ניצחון על גולגונג ב-3 מערכות (3–6, 6–4, 8–6). נוסף לכך, היא זכתה בטורניר הזוגות פעם נוספת ביחד עם נברטילובה. באליפות ארצות הברית הפתוחה היא שיחקה, פעם נוספת בשלב הגמר, נגד גולגונג וניצחה אותה בשתי מערכות (6–3, 6–0). בסוף השנה היא הגיעה לשלב הגמר באליפות סבב ה-WTA בו הפסידה לגולגונג (3–6, 7–5, 3–6).

1977
בשנת 1977 הגיעה אוורט באליפות וימבלדון לשלב חצי הגמר, בו הפסידה לוירג'יניה וייד מבריטניה ב-3 מערכות (2–6, 6–4, 1–6), משחק שבו עשתה 25 טעויות בלתי מחויבות ו-6 שגיאות כפולות. בהמשך השנה, היא זכתה באליפות ארצות הברית הפתוחה, בפעם השלישית ברציפות, לאחר ניצחון בשלב הגמר על ונדי טורנבול מאוסטרליה בשתי מערכות (7–6, 6–2). בסוף השנה היא זכתה בפעם הרביעית באליפות סבב ה-WTA לאחר ניצחון על סו ברקר (2–6, 6–1, 6–1).

אוורט דורגה בכל השנה במקום הראשון בעולם.

1978
בשנת 1978 הגיעה אוורט למשחק הגמר באליפות וימבלדון שבו הפסידה ליריבתה מרטינה נברטילובה (6–2, 4–6, 5–7). היא זכתה בפעם רביעית ברציפות באליפות ארצות הברית הפתוחה לאחר ניצחון על פם שרייבר בת ארצה (7–5, 6–4).

1979
בשנת 1979 זכתה אוורט באליפות צרפת הפתוחה לאחר ניצחון במשחק הגמר על ונדי טורנבול מאוסטרליה (6–2, 6–0). באליפות וימבלדון היא הפסידה במשחק הגמר למרטינה נברטילובה (4–6, 4–6) ובאליפות ארצות הברית הפתוחה היא הפסידה במשחק הגמר לטרייסי אוסטין בת ארצה (4–6, 3–6).

1980
בשנת 1980 זכתה אוורט באליפות צרפת הפתוחה בפעם הרביעית והשנייה ברציפות, לאחר ניצחון במשחק הגמר על וירג'יניה רוזיצ'י מרומניה (6–0, 6–3). באליפות וימבלדון היא הפסידה במשחק הגמר בפעם השלישית ברציפות והרביעית בכלל, לאיבון גולגונג מאוסטרליה (1–6, 6–7(4–7)). באליפות ארצות הברית היא זכתה בפעם החמישית לאחר ניצחון במשחק הגמר על האנה מנדליקובה מצ'כיה (5–7, 6–1, 6–1).

1981
בשנת 1981 זכתה אוורט באליפות וימבלדון בפעם השלישית, לאחר ניצחון במשחק הגמר על האנה מנדליקובה (6–2, 6–2) והפסידה בגמר אליפות אוסטרליה הפתוחה לנברטילובה (7–6(7–4), 4–6, 5–7).

אוורט דורגה בכל השנה במקום הראשון בעולם.

1982
בשנת 1982 הפסידה אוורט באליפות וימבלדון במשחק הגמר לנברטילובה (1–6, 6–3, 2–6). היא זכתה באליפות ארצות הברית הפתוחה בפעם השישית, שיא זכיות, לאחר ניצחון במשחק הגמר על מנדליקובה (6–3, 6–1). היא זכתה באליפות אוסטרליה הפתוחה לאחר ניצחון על נברטילובה (6–3, 2–6, 6–3).

1983
בשנת 1983 זכתה אוורט בפעם החמישית, באליפות צרפת הפתוחה, לאחר ניצחון במשחק הגמר על מימה יאסוביץ' באותה העת יוגוסלביה (6–1, 6–2), אך הפסידה במשחק הגמר באליפות ארצות הברית לנברטילובה (1–6, 3–6).

1984
בשנת 1984 הגיעה אוורט בכל ארבעת הטורנירים של הגראנד סלאם למשחק הגמר, אך הפסידה בשלושת הראשונים שבהם לנברטילובה. באליפות צרפת היא הפסידה (3–6, 1–6), בווימבלדון היא הפסידה (6–7, 2–6), הפסד שישי במשחק גמר וימבלדון ובאליפות ארצות הברית (6–4, 4–6, 4–6). את השנה היא סיימה בזכייה באליפות אוסטרליה הפתוחה בפעם השנייה, לאחר ניצחון על הלנה סוקובה מצ'כוסלובקיה (6–7(4–7), 6–1, 6–3).

1985
בשנת 1985 זכתה אוורט באליפות צרפת הפתוחה בפעם השישית, לאחר ניצחון על נברטילובה (6–3, 6–7(4–7), 7–5). באליפות וימבלדון היא הפסידה במשחק הגמר, בפעם השביעית לנברטילובה (6–4, 3–6, 2–6) וכן באליפות אוסטרליה היא הפסידה לנברטילובה (2–6, 6–4, 2–6).

1986
שיא זכיות (7) באליפות צרפת הפתוחה
בשנת 1986 קבעה אוורט היסטוריה כשזכתה באליפות צרפת הפתוחה בפעם השביעית, לאחר ניצחון על נברטילובה (2–6, 6–3, 6–3).

1988
בשנת 1988 הגיעה אוורט בפעם האחרונה שלה למשחק גמר בטורניר גראנס סלאם, באליפות אוסטרליה הפתוחה שבו הפסידה לשטפי גראף מגרמניה (1–6, 6–7(3–6)). נוסף לכך, היא הפסידה במשחק הגמר באליפות אוסטרליה בטורניר זוגות נשים ביחד עם ונדי טורנבול לנברטילובה ושרייבר (0–6, 5–7).

בשנת 1989 פרשה אוורט מטניס תחרותי.
גראנד סלאם -יחידות

תוצאהשנהאליפותיריבתוצאהגמר  1973 אליפות צרפת הפתוחה  מרגרט קורט7–6(7–5), 6–7(6–8), 4–6גמר  1973 אליפות וימבלדון  בילי ג'ין קינג0–6, 5–7גמר 1974אליפות אוסטרליה הפתוחה   איבון גולגונג6–7(5–7), 6–4, 0–6זכייה 1974אליפות צרפת הפתוחה  אולגה מורוזובה6–1, 6–2זכייה 1974אליפות וימבלדון  אולגה מורוזובה6–0, 6–4זכייה 1975אליפות צרפת הפתוחה  מרטינה נברטילובה2–6, 6–2, 6–1זכייה 1975אליפות ארצות הברית הפתוחה   איבון גולגונג5–7, 6–4, 6–2זכייה 1976אליפות וימבלדון  איבון גולגונג6–3, 4–6, 8–6זכייה 1976אליפות ארצות הברית הפתוחה   איבון גולגונג6–3, 6–0זכייה 1977אליפות ארצות הברית הפתוחה   ונדי טרנבול7–6(7–3), 6–2גמר 1978אליפות וימבלדון   מרטינה נברטילובה6–2, 4–6, 5–7זכייה 1978אליפות ארצות הברית הפתוחה   פם שרייבר7–5, 6–4זכייה 1979אליפות צרפת הפתוחה   ונדי טרנבול6–2, 6–0גמר 1979אליפות וימבלדון   מרטינה נברטילובה4–6, 4–6גמר 1979אליפות ארצות הברית הפתוחה  טרייסי אוסטין4–6, 3–6זכייה 1980אליפות צרפת הפתוחה  וירג'יניה רוזיצ'י6–0, 6–3גמר 1980אליפות וימבלדון   איבון גולגונג1–6, 6–7(4–7)זכייה 1980אליפות ארצות הברית הפתוחה  האנה מנדליקובה5–7, 6–1, 6–1זכייה 1981אליפות וימבלדון  האנה מנדליקובה6–2, 6–2גמר 1981אליפות אוסטרליה הפתוחה   מרטינה נברטילובה7–6(7–4), 4–6, 5–7גמר 1982אליפות וימבלדון  מרטינה נברטילובה1–6, 6–3, 2–6זכייה 1982אליפות ארצות הברית הפתוחה  האנה מנדליקובה6–3, 6–1זכייה 1982אליפות אוסטרליה הפתוחה  מרטינה נברטילובה6–3, 2–6, 6–3זכייה 1983אליפות צרפת הפתוחה  מימה יאושובץ6–1, 6–2גמר 1983אליפות ארצות הברית הפתוחה  מרטינה נברטילובה1–6, 3–6גמר 1984אליפות ארצות הברית הפתוחה  מרטינה נברטילובה3–6, 1–6גמר 1984אליפות וימבלדון  מרטינה נברטילובה6–7(5–7), 2–6גמר 1984אליפות צרפת הפתוחה  מרטינה נברטילובה6–4, 4–6, 4–6זכייה 1984אליפות אוסטרליה הפתוחה  הלנה סוקובה6–7(4–7), 6–1, 6–3זכייה 1985אליפות צרפת הפתוחה  מרטינה נברטילובה6–3, 6–7(4–7), 7–5גמר 1985אליפות וימבלדון   מרטינה נברטילובה6–4, 3–6, 2–6גמר 1985אליפות אוסטרליה הפתוחה   מרטינה נברטילובה2–6, 6–4, 2–6זכייה 1986אליפות צרפת הפתוחה מרטינה נברטילובה2–6, 6–3, 6–3גמר1988אליפות אוסטרליה הפתוחה  שטפי גראף1–6, 6–7(3–7)

קישורים חיצוניים



קטגוריה:אמריקאים ילידי פלורידה
קטגוריה:פורט לודרדייל: אישים
קטגוריה:אמריקאים ממוצא לוקסמבורגי
קטגוריה:טניסאיות אמריקאיות
קטגוריה:טניסאיות זוכות אליפות אוסטרליה הפתוחה
קטגוריה:טניסאיות זוכות אליפות צרפת הפתוחה
קטגוריה:טניסאיות זוכות אליפות וימבלדון
קטגוריה:טניסאיות זוכות אליפות ארצות הברית הפתוחה בטניס
קטגוריה:פלורידה: ספורטאים
קטגוריה:אמריקאיות שנולדו ב-1954
קטגוריה:אמריקאים שנולדו ב-1954